ai4bharat/Pralekha huggingface dataset:
ഇന്ന് രാവിലെ 7 മണി വരെ ലഭ്യമായ താൽക്കാലിക വിവരങ്ങൾ പ്രകാരം, രാജ്യത്ത് ഇതുവരെ നൽകിയ കോവിഡ്-19 വാക്സിൻ ഡോസുകളുടെ എണ്ണം 7,59,79,651 ആണ്. 11,99,125 സെഷനുകളിലായാണ് വാക്സിൻ വിതരണം ചെയ്തത്.
ആകെ വിതരണം ചെയ്ത വാക്സിൻ ഡോസുകളിൽ 6.5 കോടിയിലധികം  ആദ്യ ഡോസാണ്. രണ്ടാമത്തെ ഡോസ് 1 കോടി കടന്നിട്ടുണ്ട് .
കോവിഡ് പ്രതിരോധ കുത്തിവയ്പ്പ് യജ്ഞത്തിന്റെ 78 ആം ദിനമായ ഇന്നലെ  27,38,972 വാക്സിൻ ഡോസുകൾ നൽകി.
കഴിഞ്ഞ 24 മണിക്കൂറിനുള്ളിൽ പുതുതായി 93,249 പ്രതിദിന കോവിഡ് കേസുകൾ സ്ഥിരീകരിച്ചു. പുതുതായി സ്ഥിരീകരിച്ച കേസുകളിൽ 80.96% മഹാരാഷ്ട്ര, ഛത്തീസ്ഗഡ്, കർണാടക, ദില്ലി, തമിഴ്നാട്, ഉത്തർപ്രദേശ്, മധ്യപ്രദേശ്, ഗുജറാത്ത് എന്നീ സംസ്ഥാനങ്ങളിൽ നിന്നുമാണ്. ഏറ്റവും കൂടുതൽ പുതിയ കേസുകൾ റിപ്പോർട്ട് ചെയ്തത് മഹാരാഷ്ട്രയിലാണ് - 49,447 കേസുകൾ.
ഇന്ത്യയിൽ കോവിഡ്-19 കേസുകളുടെ ഇരട്ടിക്കൽ സമയം കുത്തനെ കൂടുകയാണ് - 2021 ഏപ്രിൽ 4 ലെ കണക്കനുസരിച്ച് ഇത് 115.4 ദിവസമാണ്.
രാജ്യത്ത് കോവിഡ് ബാധിച്ച് ചികിത്സയിൽ കഴിയുന്നത് 6,91,597 ൽ പേരാണ്. രാജ്യത്തെ ആകെ രോഗബാധിതരുടെ 5.54 ശതമാനമാണിത്.
രാജ്യത്ത് നിലവിൽ ചികിത്സയിലുള്ളവരിൽ 76.41 ശതമാനവും മഹാരാഷ്ട്ര, കർണാടക, ഛത്തീസ്ഗഡ് , കേരളം, പഞ്ചാബ് എന്നീ അഞ്ച് സംസ്ഥാനങ്ങളിലാണ് .
രാജ്യത്തിതുവരെ 1,16,29,289 പേർ രോഗമുക്തി നേടി. ദേശീയ രോഗമുക്തി നിരക്ക് 93.14%. കഴിഞ്ഞ 24 മണിക്കൂറിനുള്ളിൽ 60,048 പേർ രോഗമുക്തി നേടി.
കഴിഞ്ഞ 24 മണിക്കൂറിനുള്ളിൽ 513 മരണങ്ങൾ റിപ്പോർട്ട് ചെയ്തു. മരണങ്ങളിൽ 85.19% എട്ട് സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഏറ്റവും കൂടുതൽ ജീവഹാനിയുണ്ടായത് .
ധനകാര്യ മന്ത്രാലയം
3,250 കോടി രൂപയുടെ വിദേശ നിക്ഷേപ നിര്ദ്ദേശങ്ങള്ക്ക് അനുമതി
മൊത്തം 3,250 കോടി രൂപയുടെ അഞ്ച് വിദേശ നിക്ഷേപ നിര്ദ്ദേശങ്ങള് കേന്ദ്ര ധനമന്ത്രാലയത്തിന് കീഴിലുള്ള സാമ്പത്തിക കാര്യ വകുപ്പ് കഴിഞ്ഞ മാസം തീര്പ്പാക്കി. നാല് നിര്ദ്ദേശങ്ങള്ക്ക് അനുമതി നല്കിയപ്പോള് ഒരെണ്ണം നിരസിച്ചു.
(ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: സുപ്രധാന നാഴികക്കല്ല് പിന്നിട്ട് ഇന്ത്യ
85 ദിവസത്തിനുശേഷം ആദ്യമായി, ചികിത്സയിലുള്ളവരുടെ എണ്ണം 6 ലക്ഷത്തില് താഴെയായി
ചികിത്സയിലുള്ളത് ആകെ രോഗബാധിതരുടെ 7.35% മാത്രം
കോവിഡ്-19 നെതിരായ പോരാട്ടത്തില് ഇന്ത്യ സുപ്രധാന നാഴികക്കല്ല് പിന്നിട്ടു. മൂന്ന് മാസത്തിനിടെ  ആദ്യമായി രാജ്യത്ത് ചികിത്സയിലുള്ളവരുടെ എണ്ണം 6 ലക്ഷത്തില് താഴെയായി. ഇന്ത്യയിലിന്ന് 5.94 ലക്ഷം പേരാണ് ചികിത്സയിലുള്ളത്. ഓഗസ്റ്റ് 6 ന് 5.95 ലക്ഷം പേരാണ് ചികിത്സയിലുണ്ടായിരുന്നത്.
നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 7.35% മാത്രമാണ് . രോഗവ്യാപനം കുറയുന്ന പ്രവണതയാണ് ഇതു കാണിക്കുന്നത്.
ഉയര്ന്ന തോതിലുള്ള രോഗമുക്തി നിരക്കും തുടരുകയാണ്. രാജ്യത്തെ ആകെ രോഗമുക്തര് 73,73,375 ആണ്. ആഗോളതലത്തില് ഏറ്റവുമധികം രോഗമുക്തരുള്ള രാജ്യമായി ഇന്ത്യ തുടരുകയാണ്. ചികിത്സയിലുള്ളവരും രോഗമുക്തരും തമ്മിലുള്ള വ്യത്യാസം സ്ഥിരമായി വര്ദ്ധിച്ചുകൊണ്ടിരിക്കുകയാണ്, ഇന്ന് ഇത് 6,778,989 ആണ്.
കഴിഞ്ഞ 24 മണിക്കൂറിനിടെ രാജ്യത്ത് 57,386 രോഗികള് സുഖം പ്രാപിച്ചു. പുതുതായി രോഗം സ്ഥിരീകരിച്ചത് 48,648 പേര്ക്കാണ്. ദേശീയ രോഗമുക്തി നിരക്ക് 91.15% ആയി വര്ധിച്ചു.
പുതുതായി രോഗമുക്തരായവരില് 80 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കേരളത്തില് 8,000ത്തിലധികം പേര് രോഗമുക്കതരായി. മഹാരാഷ്ട്രയിലും കര്ണാടകത്തിലും 7,000 ലധികം പേര് വീതം രോഗമുക്തരായി.
കഴിഞ്ഞ 24 മണിക്കൂറിനുള്ളില് 48,648 പേര്ക്കാണ് രാജ്യത്ത് കോവിഡ്-19 സ്ഥിരീകരിച്ചത്. ഇതില് 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 7,000 ത്തിലധികം പേര്ക്കാണ് കേരളത്തില് രോഗബാധ സ്ഥിരീകരിച്ചത്. മഹാരാഷ്ട്രയിലും ഡല്ഹിയിലും 5,000 പേര്ക്കുവീതവും രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 563 കോവിഡ് മരണങ്ങള് രേഖപ്പെടുത്തി. ഇതില് 81 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഏറ്റവും കൂടുതല് പ്രതിദിന മരണം  മഹാരാഷ്ട്രയിലാണ്. പശ്ചിമ ബംഗാളില് 61 പേരും മരിച്ചു.
ദശലക്ഷത്തില് പ്രതിദിനം 140 ടെസ്റ്റുകള് എന്ന ലോകാരോഗ്യ സംഘടനയുടെ നിര്ദേശം ഇന്ത്യ നടപ്പാക്കുന്നുണ്ട്. ''കോവിഡ് -19 ന്റെ പശ്ചാത്തലത്തില് പൊതുജനാരോഗ്യവും സാമൂഹിക നടപടികളും ക്രമീകരിക്കുന്നതിനുള്ള പൊതുജനാരോഗ്യ മാനദണ്ഡം'' എന്ന മാര്ഗ്ഗനിര്ദ്ദേശക്കുറിപ്പില്, സമഗ്രമായ രോഗപ്രതിരോധ മാര്ഗങ്ങളെക്കുറിച്ച് സംഘടന വിശദീകരിച്ചിട്ടുണ്ട്.
35 സംസ്ഥാനങ്ങള്/കേന്ദ്രഭരണപ്രദേശങ്ങള് നിര്ദേശിച്ചിട്ടുള്ള പരിശോധനകളേക്കാള് അധികം നടത്തി എന്ന നേട്ടവുമുണ്ട്. ദശലക്ഷം ജനസംഖ്യയില് ദേശീയതലത്തിലെ ശരാശരി പ്രതിദിന പരിശോധന 844 ആണ്. ഡല്ഹി, കേരളം എന്നിവിടങ്ങളില് ഇത് 3,000 കവിയുകയും ചെയ്തു.
സാംസ്കാരിക മന്ത്രാലയം
പ്രധാനമന്ത്രി സ്വീകരിച്ച സമ്മാനങ്ങളുടെയും മെമന്റോകളുടെയും ഇ-ലേലത്തിൽ ഇന്ത്യൻ വനിതാ ഫെൻസറായ ഭവാനി ദേവിയുടെ ഫെൻസിങ് വാളും
ന്യൂഡൽഹി, സെപ്റ്റംബർ 28, 2021
ടോക്കിയോ ഒളിമ്പിക്സിന് യോഗ്യത നേടുന്ന ആദ്യ ഇന്ത്യൻ വനിതാ ഫെൻസറായപ്പോൾ ഭവാനി ദേവിക്ക് അത് ഒരു സുപ്രധാന ദിവസമായിരുന്നു. ടോക്കിയോ ഒളിമ്പിക്സിലെ ആദ്യ മത്സരം ജയിച്ച് അവർ ചരിത്രം സൃഷ്ടിച്ചു. ഇതുവരെ ഒരു ഇന്ത്യൻ വനിതാ ഫെൻസറും ആ നിലയിൽ എത്തിയിട്ടില്ല എന്നതുകൊണ്ട് തന്നെ അത് ഒരു വലിയ നേട്ടമായിരുന്നു.
തമിഴ്നാട്ടിൽ നിന്നുള്ള ഭവാനി ദേവി ഫെൻസിംഗിൽ എട്ട് തവണ ദേശീയ ചാമ്പ്യനായിട്ടുണ്ട്.
ടോക്കിയോ ഒളിമ്പിക്സിന് ശേഷം പ്രധാനമന്ത്രി നരേന്ദ്ര മോദി ആദരിച്ചവരിൽ അവരും ഉൾപ്പെടുന്നു. ആ ചടങ്ങിൽ വച്ച് അവർ ഒളിംപിക്സിൽ ഉപയോഗിച്ച അതേ ഫെൻസിങ് വാൾ പ്രധാനമന്ത്രിക്ക് സമ്മാനിച്ചു.
പ്രധാനമന്ത്രി നരേന്ദ്ര മോദിക്ക് ലഭിച്ച സമ്മാനങ്ങളുടെയും മെമന്റോകളുടെയും ഇ-ലേലത്തിൽ ചരിത്രപരമായ ആ ഫെൻസിങ് വാളും ഉൾപ്പെടുത്തിയിട്ടുണ്ട്. നിങ്ങൾക്ക് ഇത് സ്വന്തമാക്കണമെങ്കിൽ, 2021 സെപ്റ്റംബർ 17 മുതൽ ഒക്ടോബർ 7 വരെ pmmementos.gov.in/ ഇൽ നടക്കുന്ന ഇ-ലേലത്തിൽ പങ്കെടുക്കുക.
ലേലത്തുക 'നമാമി ഗംഗേ കോശ്' എന്നതിലേക്ക് പോകും.
RRTN/SKY
(Visitor Counter : 140
വിദ്യാഭ്യാസ മന്ത്രാലയം
തെലങ്കാനയില് സമ്മക്ക-സാരക്ക കേന്ദ്ര ഗോത്രവർഗ സര്വകലാശാല സ്ഥാപിക്കാൻ 2009ലെ കേന്ദ്ര സർവകലാശാല നിയമഭേദഗതിക്ക് കേന്ദ്രമന്ത്രിസഭയുടെ അനുമതി
2014-ലെ ആന്ധ്രാപ്രദേശ് പുനഃസംഘടന നിയമത്തിന്റെ പതിമൂന്നാം ഷെഡ്യൂളിൽ നൽകിയിരിക്കുന്നത് പോലെ  തെലങ്കാനയിലെ മുലുഗു ജില്ലയില് സമ്മക്ക സാരക്ക കേന്ദ്ര ഗോത്രവർഗ സര്വകലാശാല സ്ഥാപിക്കുന്നതിന് 2009ലെ കേന്ദ്ര സർവകലാശാല നിയമം ഭേദഗതി ചെയ്യുന്നതിനായി കേന്ദ്ര സർവകലാശാല , ബില് 2023 എന്ന പേരില് ബില് പാര്ലമെന്റില് അവതരിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
സര്വകലാശാല സ്ഥാപിക്കുന്നതിനായി 889.07 കോടി രൂപ വകയിരുത്തും. പുതിയ സര്വകലാശാല സംസ്ഥാനത്തെ ഉന്നത വിദ്യാഭ്യാസ രംഗം കൂടുതല് മികവുറ്റതാക്കുകയും ഗുണനിലവാരം ഉയര്ത്തുകയും ചെയ്യും. കൂടാതെ സംസ്ഥാനത്തെ ഗോത്രവര്ഗ്ഗ ജനതയുടെ പുരോഗതിക്കായി ഗോത്രകല, സംസ്കാരം, പരമ്പരാഗത വിജ്ഞാനം എന്നിവയില് പ്രബോധനത്തിനും ഗവേഷണത്തിനുമുള്ള സൗകര്യങ്ങള് ലഭ്യമാക്കി ഉന്നതവിദ്യാഭ്യാസരംഗത്ത് അവരുടെ സാന്നിധ്യം വര്ധിപ്പിക്കും. ഈ പുതിയ സര്വകലാശാല അധികശേഷി സൃഷ്ടിക്കുകയും പ്രാദേശിക അസന്തുലിതാവസ്ഥ ഇല്ലാതാക്കുകയും ചെയ്യും.
NS
(Visitor Counter : 21
ഭവന, നഗരദാരിദ്ര ലഘൂകരണ മന്ത്രാലയം
ആഗോള ശൗചാലയ ദിനം ആചരിച്ചു
(കേന്ദ്ര ഭവന നിർമ്മാണ-നഗരകാര്യ സഹമന്ത്രി ശ്രീ ഹർദീപ് സിംഗ് പുരി മാലിന്യസംസ്കരണ തൊഴിലാളി സുരക്ഷ ചാലഞ്ചിന് രാജ്യത്ത് തുടക്കമിട്ടു. ആഗോള ശൗചാലയ ദിനാചരണത്തിന്റെ ഭാഗമായി ഡൽഹിയിൽ സംഘടിപ്പിച്ച വെബ്ബിനാറിൽ പങ്കെടുക്കുകയായിരുന്നു അദ്ദേഹം.
2021 ഏപ്രിൽ 30 ഓടെ രാജ്യത്തെ 243 നഗരങ്ങളിലെ ഓടകൾ, ശൗചാലയ മാലിന്യങ്ങൾ എന്നിവയുടെ ശുചീകരണം പൂർണ്ണമായും യന്ത്രവൽക്കരിക്കാൻ വിവിധ സംസ്ഥാന/കേന്ദ്രഭരണ പ്രദേശങ്ങൾ ചടങ്ങിൽ പ്രതിജ്ഞയെടുത്തു. ചീഫ് സെക്രട്ടറിമാർ, സംസ്ഥാന മിഷൻ ഡയറക്ടർമാർ, മറ്റു മുതിർന്ന ഉദ്യോഗസ്ഥർ തുടങ്ങിയവർ പരിപാടിയിൽ പങ്കെടുത്തു.
രാജ്യത്തെ ശുചീകരണത്തൊഴിലാളികളുടെ ജീവൻ സംരക്ഷിക്കാൻ തങ്ങളാൽ കഴിയുന്ന നടപടികൾ സ്വീകരിക്കാനും അപകടങ്ങൾക്കെതിരെ ജാഗരൂകത പാലിക്കാനും ശ്രീ പുരി ജനങ്ങളോട് അഭ്യർത്ഥിച്ചു.
തൊഴിലാളികൾക്ക് വിദഗ്ധ പരിശീലനം നൽകാനും, ശുചീകരണ പ്രവർത്തനങ്ങൾ യന്ത്രവൽക്കരിക്കാൻ ആവശ്യമായ അടിസ്ഥാന സൗകര്യ വികസനവും, ജനങ്ങൾക്കിടയിലെ ബോധവൽക്കരണവും ചാലഞ്ച് ലക്ഷ്യമിടുന്നു. മത്സരത്തിൽ പങ്കെടുക്കുന്ന നഗരങ്ങളുടെ അവലോകനം 2021 മെയിൽ ഒരു സ്വതന്ത്ര ഏജൻസിയുടെ നേതൃത്വത്തിൽ സംഘടിപ്പിക്കുന്നതാണ്. മത്സരത്തിന്റെ അന്തിമഫലം 2021 ഓഗസ്റ്റ് 15 ന് പ്രഖ്യാപിക്കും.
പ്രധാനമന്ത്രിയുടെ ഓഫീസ്
നവീനാശയങ്ങളും പുതിയ മാറ്റങ്ങളും ഉൾക്കൊള്ളുന്നതിൽ പ്രധാനമന്ത്രി ഡോക്ടർമാരെ അഭിനന്ദിച്ചു
നവീകരണത്തിന്റെ കാര്യത്തിൽ എപ്പോഴും മുൻപന്തിയിൽ നിൽക്കുന്നതിനും വൈദ്യശാസ്ത്ര ലോകത്തെ പുതിയ മാറ്റങ്ങൾ ഉൾക്കൊള്ളുന്നതിനും പ്രധാനമന്ത്രി ശ്രീ നരേന്ദ്ര മോദി ഡോക്ടർമാരെ അഭിനന്ദിച്ചു. എയിംസ് ഭുവനേശ്വർ വികലാംഗനായ ഒരു രോഗിക്ക് വിജയകരമായി ക്വാഡ്രപ്പിൾ ജോയിന്റ് റീപ്ലേസ്മെന്റ് സർജറി നടത്തി. ഒഡീഷയിൽ ഇത്തരത്തിലുള്ള ആദ്യ കേസാണിത് . ആഗോളതലത്തിൽ രണ്ടാമത്തേതും.
എയിംസ് ഭുവനേശ്വറിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“എല്ലായ്പ്പോഴും നൂതനാശയങ്ങളിൽ മുൻപന്തിയിലായിരിക്കുന്നതിനും മെഡിക്കൽ ലോകത്തെ പുതിയ മാറ്റങ്ങൾ ഉൾക്കൊള്ളുന്നതിനും നമ്മുടെ ഡോക്ടർമാർക്ക് അഭിനന്ദനങ്ങൾ. അവരുടെ വൈദഗ്ധ്യം നമ്മെ അഭിമാനഭരിതരാക്കുന്നു !
Compliments to our doctors for always being at the forefront of innovation and embracing new changes in the medical world. Their dexterity makes us proud! https://t.co/TsCaHhAxJP
— Narendra Modi  February 13, 2023
പ്രത്യേക സേവനങ്ങളും ഫീച്ചറുകളും
മുഹര്റം : കേന്ദ്ര ഗവ. ഓഫീസുകള്ക്ക് അവധി 9 ന്
മുഹര്റം പ്രമാണിച്ച് സംസ്ഥാനത്തെ കേന്ദ്ര ഗവണ്മെന്റ് ഓഫീസുകള്ക്ക് ഈ മാസം ഒന്പതാം തീയതി  അവധി ആയിരിക്കും. കേന്ദ്ര ഗവണ്മെന്റ് ജീവനക്കാരുടെ ക്ഷേമ ഏകോപന സമിതി തിരുവനന്തപുരത്ത് അറിയിച്ചതാണിത്. മുഹര്റം അവധി നേരത്തെ തീരുമാനിച്ചിരുന്ന എട്ടാം തീയതിക്ക് പകരം ഒന്പതാം തീയതിയായി സംസ്ഥാന ഗവണ്മെന്റ് നിശ്ചയിച്ചതിന്റെ അടിസ്ഥാനത്തിലാണിത്.
(ND
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 102.4 കോടിയിലധികം വാക്സിൻ ഡോസുകൾ
ഉപയോഗിക്കാത്ത 10.78 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,02,48,12,565
ബാക്കിയുള്ളത്
10,78,72,110
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 102.4 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 10.78 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(
യുവജനകാര്യ, കായിക മന്ത്രാലയം
കേന്ദ്ര കായിക മന്ത്രി ശ്രീ അനുരാഗ് ഠാക്കൂർ '2021 ലോക U20 അത്ലറ്റിക്സ് ചാമ്പ്യൻഷിപ്പിലെ' ഇന്ത്യൻ മെഡൽ ജേതാക്കളുമായി സംവദിച്ചു
ന്യൂഡൽഹി, ആഗസ്റ്റ് 25, 2021
യുവജനകാര്യ-കായിക മന്ത്രി ശ്രീ അനുരാഗ് സിംഗ് ഠാക്കൂർ ഇന്ന് ന്യൂഡൽഹിയിൽ 2021 ലോക U20 അത്ലറ്റിക്സ് ചാമ്പ്യൻഷിപ്പിൽ പങ്കെടുത്ത ഇന്ത്യൻ അത്ലറ്റുകളുമായും മെഡൽ ജേതാക്കളുമായും സംവദിച്ചു. 2021 ഓഗസ്റ്റ് 18 മുതൽ 22 വരെ കെനിയയിലെ നെയ്റോബിയിലെ മോയി ഇന്റർനാഷണൽ സ്പോർട്സ് സെന്ററിൽ ആണ് ലോക ജൂനിയർ ചാമ്പ്യൻഷിപ്പ് എന്നും അറിയപ്പെടുന്ന U20 ചാമ്പ്യൻഷിപ്പ് നടന്നത്. ഇതിൽ രണ്ട് വെള്ളി ഉൾപ്പെടെ മൂന്ന് മെഡലുകൾ ഇന്ത്യ നേടി.
കായികതാരങ്ങളുമായുള്ള ആശയവിനിമയത്തിൽ, മെഡൽ നേട്ടത്തിലൂടെ രാജ്യത്തിന് അഭിമാനം സമ്മാനിച്ച ജേതാക്കളെ ശ്രീ ഠാക്കൂർ അഭിനന്ദിച്ചു. ഏഷ്യൻ ഗെയിംസ്, കോമൺവെൽത്ത് ഗെയിംസ്, ഒളിമ്പിക് ഗെയിംസ് തുടങ്ങിയ ഭാവി അന്താരാഷ്ട്ര മത്സരങ്ങളിൽ ഈ യുവ കായികതാരങ്ങൾ മികച്ച പ്രകടനം കാഴ്ചവയ്ക്കുമെന്ന് ശ്രീ അനുരാഗ് ഠാക്കൂർ ആത്മവിശ്വാസം പ്രകടിപ്പിച്ചു.
ഇന്ത്യയിലെ യുവ കായികതാരങ്ങളെ പരിപോഷിപ്പിക്കുന്നതിലും പോഡിയം ഫിനിഷിലേക്ക് എത്തിക്കുന്നതിലും ഗവൺമെന്റ് ശ്രദ്ധ കേന്ദ്രീകരിക്കുന്നതായി ശ്രീ അനുരാഗ് ഠാക്കൂർ വിശദീകരിച്ചു. കായികതാരങ്ങൾക്ക് അന്താരാഷ്ട്ര മത്സരങ്ങളിൽ മികവ് പുലർത്തുന്നതിന് എല്ലാ സൗകര്യങ്ങളും മികച്ച പരിശീലനവും ഗവൺമെന്റ് ഉറപ്പാക്കും. പരിശീലന രംഗത്ത് എത്തിയ മുൻ കായികതാരങ്ങളെ അഭിനന്ദിച്ച അദ്ദേഹം, യുവ കായികതാരങ്ങളെ പ്രോത്സാഹിപ്പിക്കാൻ കൂടുതൽ മുൻ കായികതാരങ്ങൾ മുന്നോട്ട് വരണമെന്ന് അഭ്യർത്ഥിച്ചു.
RRTN/SKY
(
രാഷ്ട്രപതിയുടെ കാര്യാലയം
സന്ത് രവിദാസ്ജിയെ പോലുള്ള മഹാന്മാരായ സന്യാസികൾ മാനവരാശിക്ക് ആകെയുള്ളതാണ് : രാഷ്ട്രപതി കോവിന്ദ്
സന്ത് രവിദാസ്ജിയെ പോലുള്ള മഹാന്മാരായ സന്യാസികൾ മാനവരാശിക്ക് ആകെയുള്ളതാണെന്ന് രാഷ്ട്രപതി ശ്രീ രാംനാഥ് കോവിന്ദ്. ന്യൂഡൽഹിയിൽ 'ശ്രീ ഗുരു രവിദാസ് വിശ്വ മഹാപീഠ രാഷ്ട്രീയ അധിവേശൻ 2021' നെ ഇന്ന്  അഭിസംബോധന ചെയ്യുകയായിരുന്നു അദ്ദേഹം.
ഗുരു രവിദാസ്ജി ഒരു പ്രത്യേക സമുദായത്തിലോ, വിഭാഗത്തിലോ, പ്രദേശത്തോ ജനിച്ചത് ആയിരിക്കാം. എന്നാൽ അദ്ദേഹത്തെ പോലുള്ള സന്യാസികൾ അത്തരം അതിർത്തികൾക്കപ്പുറത്തേക്ക് ഉയർന്നു നിൽക്കുന്നവരാണ്. മാനവരാശിയുടെ ആകെ ക്ഷേമത്തിനായുള്ള നടപടികളാണ് അവർ സ്വീകരിക്കുന്നത്.
സമത്വവും യാതൊരുവിധ വിവേചനവും ഇല്ലാത്ത ഒരു സമൂഹത്തെയാണ് ഗുരു രവിദാസ്ജി വിഭാവനം ചെയ്തിരുന്നത് എന്ന് രാഷ്ട്രപതി പറഞ്ഞു. 'ബി-ഗംപുര' എന്ന പേരാണ് അദ്ദേഹം അതിന് നൽകിയത് - ദുഃഖത്തിനും ഭയത്തിനും സ്ഥാനം ഇല്ലാത്ത നഗരം.
യഥാർത്ഥത്തിൽ ഇന്ത്യയെ തന്നെ ബി-ഗംപുര എന്ന വീക്ഷണത്തോടെയാണ് രവിദാസ്ജി കണ്ടിരുന്നതെന്ന് രാഷ്ട്രപതി പറഞ്ഞു. സമത്വത്തിലും നീതിയിലും അധിഷ്ഠിതമായ ഒരു രാഷ്ട്ര നിർമ്മിതിക്കായി അദ്ദേഹം തന്റെ സമകാലീന സമൂഹത്തിന് പ്രചോദനം നൽകിയിരുന്നു.
രാഷ്ട്രപതിയുടെ പ്രസംഗത്തിന്റെ പൂർണ്ണരൂപത്തിനായി ഇവിടെ ക്ലിക്ക് ചെയ്യുക: https://static.pib.gov.in/WriteReadData/userfiles/05.pdf
പ്രത്യേക സേവനങ്ങളും ഫീച്ചറുകളും
മരച്ചീനി മീലിമുട്ട നിയന്ത്രണം സംബന്ധിച്ച വിദഗ്ധരുടെ ചർച്ച സി റ്റി സി ആർ ഐയിൽ
തിരുവനന്തപുരം : 21 മേയ് 2023
വിവിധ ഇനം കാര്ഷിക വിളകള്ക്ക് മീലിമൂട്ടകള് ഉണ്ടാക്കുന്ന കൃഷി നഷ്ടത്തിന്റെ ഗൗരവം കണക്കിലെടുത്ത് കേന്ദ്ര കിഴങ്ങു വര്ഗ ഗവേഷണ സ്ഥാപനം തിരുവനന്തപുരത്തുള്ള ആസ്ഥാനത്തു മെയ് 23 ചൊവ്വാഴ്ച വിദഗ്ധരുടെ ഒരു ചര്ച്ചാ യോഗം നടത്തുന്നു.
എന്ബിഎഐആര്, സിടിസിആര്ഐ, കേരള കാര്ഷിക സര്വകലാശാലാ എന്നിവിടങ്ങളിലെ വിദഗ്ദ്ധ ശാസ്ത്രജ്ഞര് ചര്ച്ച നയിക്കും. സംസ്ഥാനത്തെ എല്ലാ കെ വി കെകള്, കൃഷി വകുപ്പുദ്യോഗസ്ഥര്, തിരഞ്ഞെടുത്ത കര്ഷകര്, ഗവേഷണ വിദ്യാര്ഥികള് തുടങ്ങി ഈ പ്രശ്നവുമായി ബന്ധപ്പെട്ട എല്ലാവരും ചര്ച്ചയിലും തുടര്ന്നുള്ള ഭാവി രൂപരേഖ അസ്സൂത്രണം ചെയ്യുന്നതിലും പങ്കെടുക്കുമെന്ന് സിടിസിആര്ഐ ഡയറക്ടര് ഡോ. ജി. ബൈജു പറഞ്ഞു. ന്യൂ ഡല്ഹിയിലുള്ള ഐ സി എ ആര് ആസ്ഥാനത്തെ അസിസ്റ്റന്റ് ഡയറക്ടര് ജനറല് ഡോ. എസ്സ്. സി. ദുബയ്, ബാംഗ്ലൂര് എന്ബിഎഐആര് ഡയറക്ടര് ഡോ. എസ്സ്. എന്. സുശീല് എന്നിവര് മുഖ്യാതിഥികളായിരിക്കും.
ജൈവ നിയന്ത്രണ പരാന്ന ഭോജിയെ കര്ഷകരുടെ തോട്ടങ്ങളില് വ്യാപകമായി പുറത്തിറക്കുന്നതിന്റെ ഭാഗമായി ചടങ്ങില് വെച്ച് എല്ലാ കൃഷി വിജ്ഞാന കേന്ദ്രങ്ങള്ക്കും, കൃഷി വകുപ്പ് ഉദ്യോഗസ്ഥര്ക്കും, പുരോഗമന കര്ഷകര്ക്കും ഇത് വിതരണം ചെയ്യും. മരച്ചീനിയെ ആക്രമിക്കുന്ന വിവിധ മീലിമൂട്ടകളെക്കുറിച്ചും ഇവയ്ക്കെതിരെയുള്ള പരാന്നഭോജികളുടെ ഉപയോഗത്തെക്കുറിച്ചും വിദഗ്ദ്ധര് സാങ്കേതിക സെഷനില് ക്ലാസ്സുകളെടുക്കുമെന്നും ഓര്ഗനൈസിംഗ് സെക്രട്ടറി ഡോ. ഇ. ആര്. ഹരീഷ് അറിയിച്ചു.
മീലിമൂട്ടകളെ കുറിച്ച്
ലോകത്തില് ഏറ്റവും കൂടുതല് ഉല്പ്പാദിപ്പിക്കുന്ന അഞ്ചാമത്തെ പ്രധാന ഭക്ഷ്യവിളയായ മരച്ചീനി ഉള്പ്പെടെ നിരവധി വിളകളുടെ മുഖ്യ ശത്രുക്കള് മൂന്നിനം മീലിമൂട്ടകളാണ്. സാധാരണ കാഴ്ചയില് വലിയവ്യത്യാസം കാണുകയില്ല. ഈ കീടങ്ങളില് പലതും ആകസ്മികമായി നമ്മുടെ രാജ്യത്ത് എത്തിച്ചേര്ന്നതാണ്. 2008-ല് ശ്രീലങ്കയില് നിന്ന് രാജ്യത്തെത്തിയ പപ്പായ മീലിമൂട്ട നിരവധി വിളകള്ക്ക് ഗുരുതരമായ നാശനഷ്ടങ്ങള് വരുത്തിയ പരദേശ കീടങ്ങളില് ഏറ്റവും മുഖ്യമാണ്. ഈ മൂന്നു മീലിമൂട്ടകളില് മരച്ചീനിക്ക് ഏറ്റവും അപകടകാരി കസ്സാവാ മീലിബഗ് ആണ്, ഇന്ത്യയില് ഇതിന്റെ സാന്നിദ്ധ്യം ആദ്യമായി കണ്ടെത്തിയത് 2020 ഏപ്രിലില് തൃശ്ശൂരില് നിന്നാണ്. ബാംഗ്ലൂരിലെ നാഷണല് ബ്യൂറോ ഓഫ് അഗ്രികള്ച്ചറല് ഇന്സെക്ട് റിസോഴ്സസ്  ആണ് ഇന്ത്യയില് ആദ്യമായി ഇത് റിപ്പോര്ട്ട് ചെയ്തത്. മരച്ചീനി മീലിമൂട്ടകളില് നിന്നും ആഫ്രിക്കന് രാജ്യങ്ങളെയും തായ്ലണ്ടിനെയും രക്ഷിച്ച കടന്നല് വിഭാഗത്തില്പ്പെട്ട പരാന്നഭോജിയായ അനഗൈറസ് ലോപേസിയെ ബാംഗ്ളൂരിലുള്ള സ്ഥാപനം 2021-ഇല് എല്ലാ നിയമങ്ങള്ക്കും വിധേയമായി നമ്മുടെ രാജ്യത്തേക്ക് ഇറക്കുമതി ചെയ്ത് അവരുടെ ലാബില് പഠനവിധേയമാക്കി പുറത്തിറക്കി.. പിന്നീടതിനെ 2022-ഇല് തമിഴ് നാട്ടിലും കഴിഞ്ഞ മാസം തൃശൂരും വിതരണം ചെയ്തു.
ND
ആഭ്യന്തരകാര്യ മന്ത്രാലയം
സൈബർ കുറ്റകൃത്യങ്ങൾ
ഇന്റർനെറ്റ് ഉപയോഗം കൂടിയതോടു കൂടി രാജ്യത്തെ സൈബർ കുറ്റകൃത്യങ്ങളും വർദ്ധിക്കുകയാണ്. ദേശീയ ക്രൈം റെക്കോർഡ്സ് ബ്യൂറോയുടെ കണക്കുകൾ പ്രകാരം 2017, 2018, 2019 വർഷങ്ങളിൽ യഥാക്രമം 21796, 27248, 44546 സൈബർ കുറ്റകൃത്യങ്ങൾ ആണ് രാജ്യത്ത് രജിസ്റ്റർ ചെയ്യപ്പെട്ടത്
എല്ലാത്തരം സൈബർ കുറ്റകൃത്യങ്ങളും ,  സംബന്ധിച്ച് രാജ്യത്തെ പൗരന്മാർക്ക് പരാതികൾ സമർപ്പിക്കുന്നതിനായി കേന്ദ്ര ഗവൺമെന്റ് ദേശീയ സൈബർ കുറ്റകൃത്യ റിപ്പോർട്ടിംഗ് പോർട്ടൽ www.cybercrime.gov.in അവതരിപ്പിച്ചുണ്ട്.
ഇതിനു പുറമേ സൈബർ സ്വച്ഛത കേന്ദ്രവും കേന്ദ്രസർക്കാർ സജ്ജമാക്കിയിട്ടുണ്ട്
ഉപദ്രവകാരികളായ പ്രോഗ്രാമുകളെ തിരിച്ചറിയുന്നതിനും മൊബൈൽ ഫോണുകളുമായി ബന്ധപ്പെട്ട വെല്ലുവിളികളെ ഫലപ്രദമായി പ്രതിരോധിക്കാനുള്ള എം കവച് പോലുള്ള സംവിധാനങ്ങൾ ലഭ്യമാക്കുന്നതിനും ഈ കേന്ദ്രം സഹായം നൽകും. ഇന്ത്യയ്ക്ക് പുറത്ത് ഉള്ള സൈബർകുറ്റകൃത്യങ്ങളെ ഫലപ്രദമായി നേരിടുന്നതിനായി ഇന്ത്യൻ കമ്പ്യൂട്ടർ എമർജൻസി റെസ്പോൺസ് ടീം അതാത് രാജ്യങ്ങളിലെ ബന്ധപ്പെട്ട ഏജൻസികളുമായി ചേർന്ന് പ്രവർത്തിക്കുന്നതാണ്
കേന്ദ്ര ആഭ്യന്തര സഹമന്ത്രി ശ്രീ ജി കിഷൻ റെഡ്ഡി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
(Visitor Counter : 181
പ്രധാനമന്ത്രിയുടെ ഓഫീസ്
കേരള മുഖ്യമന്ത്രിയായി സത്യപ്രതിജ്ഞ ചെയ്ത പിണറായി വിജയനെ പ്രധാനമന്ത്രി അഭിനന്ദിച്ചു
കേരള മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ പിണറായി വിജയനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
" മുഖ്യമന്ത്രിയായി സത്യപ്രതിജ്ഞ ചെയ്ത് രണ്ടാം തവണ ഔദ്യോഗിക പദവി ആരംഭിച്ച ശ്രീ പിണറായി വിജയൻ ജിയ്ക്കു അഭിനന്ദനങ്ങൾ " ഒരു ട്വീറ്റിൽ പ്രധാനമന്ത്രി പറഞ്ഞു.
ആഭ്യന്തരകാര്യ മന്ത്രാലയം
ജനാധിപത്യം സംരക്ഷിക്കുന്നതില് അച്ചടി മാധ്യമങ്ങളുടെ പങ്ക് പരമപ്രധാനം : ആഭ്യന്തര മന്ത്രി ശ്രീ. രാജ്നാഥ് സിംഗ്
ജനാധിപത്യവും, ജനാധിപത്യ പ്രക്രിയയും സംരക്ഷിക്കുന്നതില് അച്ചടിമാധ്യമങ്ങള് സുപ്രധാനമായ പങ്കാണ് വഹിക്കുന്നതെന്ന് കേന്ദ്ര ആഭ്യന്തര മന്ത്രി ശ്രീ. രാജ്നാഥ് സിംഗ് പറഞ്ഞു. രാഷ്ട്രീയ സംഘര്ഷങ്ങള് കേരളത്തില് ജനാധിപത്യത്തെ ഭയപ്പെടുത്തുന്നത് ആശങ്കാജനകമാണെന്ന് ജന്മഭൂമി ദിനപത്രത്തിന്റെ കൊല്ലം എഡിഷന് ഉദ്ഘാടനം ചെയ്തു കൊണ്ട് അദ്ദേഹം പറഞ്ഞു. ജനാധിപത്യത്തില് അതിക്രമങ്ങള്ക്ക് സ്ഥാനമില്ലെന്ന് ഉത്തരവാദിത്തമുള്ള അച്ചടി മാധ്യമങ്ങള് ജനങ്ങള്ക്കിടയില് ബോധവല്ക്കരണം സൃഷ്ടിക്കണമെന്ന് കേന്ദ്ര ആഭ്യന്തര മന്ത്രി ആവശ്യപ്പെട്ടു. സംസ്ഥാനത്തെ രാഷ്ട്രീയ സംഘട്ടനങ്ങള് കര്ശനമായി നേരിടണമെന്ന് കേരള മുഖ്യമന്ത്രി ശ്രീ. പിണറായി വിജയനോട് ആവശ്യപ്പെട്ടിട്ടുണ്ടെന്ന് ശ്രീ. രാജ്നാഥ് സിംഗ് പറഞ്ഞു.
പ്രളയ ദുരന്തത്തിന് ഇരയായവരുടെ യാതനകള് ദൂരീകരിക്കാനും അവരെ പുനരധിവസിക്കാനും കേന്ദ്ര ഗവണ്മെന്റ് പ്രതിജ്ഞാബദ്ധമാണെന്നും ശ്രീ. രാജ്നാഥ് സിംഗ് വ്യക്തമാക്കി. വിവിധ മന്ത്രാലയങ്ങളില് നിന്നുള്ള ഉദ്യോഗസ്ഥരടങ്ങിയ കേന്ദ്ര സംഘം കേരളം സന്ദര്ശിച്ച് സാഹചര്യം വിലയിരുത്തിയിട്ടുണ്ടെന്നും അവര് റിപ്പോര്ട്ട് സമര്പ്പിച്ചാലുടന് തന്നെ ആവശ്യമായ നടപടികള് കൈക്കൊള്ളുമെന്നും അദ്ദേഹം അറിയിച്ചു. കേരളത്തിന് അടിയന്തിര സഹായമായി രണ്ട് തവണയായി യഥാക്രമം 100 കോടി രൂപയും, 500 കോടി രൂപയും കേന്ദ്രം ഇതിനകം തന്നെ അനുവദിച്ചിട്ടുണ്ടെന്ന് അദ്ദേഹം ചൂണ്ടിക്കാട്ടി. നാഷണല് ഹൈവെ അതോറിറ്റി പോലുള്ള കേന്ദ്ര ഏജന്സികളോട് കേരളത്തിലെ റോഡുകള് പുനര്നിര്മ്മിക്കാന് ആവശ്യപ്പെട്ടിട്ടുണ്ട്. പ്രളയത്തില് നൂറ് കണക്കിന് ജീവനുകള് രക്ഷിക്കുന്നതില് മത്സ്യതൊഴിലാളികള് വഹിച്ച പങ്കിനെ കേന്ദ്ര ആഭ്യന്തര മന്ത്രി പ്രശംസിച്ചു.
(Visitor Counter : 125
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
കൊച്ചി: നവംബർ 17 , 2022
2022 ലെ നാലാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2022 ഡിസംബർ 19 -ന് ഗാന്ധി നഗര് മാവേലി റോഡിലുള്ള മധ്യമേഖലാ പോസ്റ്റ്മാസ്റ്റര് ജനറല് ഓഫീസില്, ഗൂഗിൾ മീറ്റ് വഴി ഓൺലൈൻ ആയി രാവിലെ 11 മണിക്ക് നടത്തും.
കൊച്ചി ആസ്ഥാനമായ മധ്യ മേഖലയിൽ  വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com, pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീമതി ജിസി ജോർജ് , അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2022 ഡിസംബർ 01 -നോ അതിനു മുന്പോ ആയി ലഭിക്കുന്നവിധത്തില് അയക്കേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
(SKY
ആഭ്യന്തരകാര്യ മന്ത്രാലയം
കോവിഡ് 19 നെ തുടർന്ന് പ്രഖ്യാപിച്ച ലോക്ഡൗൺ ലംഘിച്ചാൽ ഉണ്ടാവുന്ന ശിക്ഷാനടപടികളെപ്പറ്റി വലിയ തോതിൽ പ്രചാരണം നടത്തണമെന്ന് ആഭ്യന്തരമന്ത്രാലയം സംസ്ഥാനങ്ങൾക്ക് നിർദേശം നൽകി
ലോക്ഡൗൺ ലംഘിക്കുന്നവർക്ക് എതിരെ അധികൃതർ കർശന നടപടി സ്വീകരിക്കണമെന്ന് സംസ്ഥാനങ്ങളോട് ആഭ്യന്തര മന്ത്രാലയം
(രാജ്യത്തെ കോവിഡ് വ്യാപനം തടയുന്നത് ലക്ഷ്യമിട്ട് കേന്ദ്ര-സംസ്ഥാന-കേന്ദ്രഭരണപ്രദേശ സർക്കാരുകളിലെ,വിവിധ മന്ത്രാലയങ്ങളും വകുപ്പുകളും സ്വീകരിക്കേണ്ട ലോക്ഡൗൺ നടപടികളെപ്പറ്റി ആഭ്യന്തര മന്ത്രാലയം സമഗ്ര മാർഗനിർദേശങ്ങൾ പുറത്തിറക്കിയിരുന്നു.
കോവിഡ് പ്രതിരോധത്തിനായി ലോക്ഡൗൺ കർശനമായി നടപ്പാക്കണം എന്നാവശ്യപ്പെട്ട് ആഭ്യന്തരമന്ത്രാലയം നേരത്തെ സംസ്ഥാനങ്ങൾക്ക് കത്തും നൽകിയിരുന്നു . ഇതിനായി 2005 ലെ ദുരന്ത നിവാരണ നിയമത്തിലെ അധികാരങ്ങൾ ഉപയോഗപ്പെടുത്താമെന്നും മന്ത്രാലയം വ്യക്തമാക്കിയിരുന്നു.
ലോക്ഡൗൺ ലംഘിച്ചാൽ ഇന്ത്യന് ശിക്ഷാ നിയമത്തിന് പുറമെ ദുരന്ത നിവാരണ നിയമത്തിന് കീഴിലും കർശന ശിക്ഷാനടപടികൾ സ്വീകരിക്കാന് സംസ്ഥാനങ്ങൾക്ക് അയച്ച കത്തിൽ ആഭ്യന്തര സെക്രട്ടറി ശ്രീ.അജയ് കുമാർ ഭല്ല ആവശ്യപ്പെട്ടു.
ലോക്ഡൗൺ ലംഘിക്കുന്നവർക്ക് എതിരെ കർശന നടപടികൾ സ്വീകരിക്കാൻ അധികൃതർ ശ്രദ്ധിക്കണം. ശിക്ഷാനടപടികളെപ്പറ്റി ഉദ്യോഗസ്ഥർക്കിടയിലും, പൊതുജനങ്ങൾക്കിടയിലും വ്യാപക പ്രചാരണം നടത്താൻ സംസ്ഥാന ഭരണകൂടങ്ങൾ ശ്രദ്ധിക്കണമെന്നും അദ്ദേഹം ഓർമ്മിപ്പിച്ചു .
പ്രധാനമന്ത്രിയുടെ ഓഫീസ്
ധോളാവീരയെ ലോക പൈതൃക സ്ഥലമായി യുനെസ്കോ പ്രഖ്യാപിച്ചതില് പ്രധാനമന്ത്രി സന്തുഷ്ടി പ്രകടിപ്പിച്ചു.
ഹാരപ്പന് നഗരമായ ധോളാവീരയെ ലോക പൈതൃക സ്ഥലമായി യുനെസ്കോ പ്രഖ്യാപിച്ചതില് പ്രധാനമന്ത്രി ശ്രീ. നരേന്ദ്ര മോദി സന്തുഷ്ടി പ്രകടിപ്പിച്ചു.
'ഈ വാര്ത്തയില് തികച്ചും സന്തോഷിക്കുന്നു.
ധോളവീര ഒരു പ്രധാന നഗര കേന്ദ്രമായിരുന്നു, മാത്രമല്ല നമ്മുടെ ഭൂതകാലവുമായുള്ള ഏറ്റവും പ്രധാനപ്പെട്ട ബന്ധമാണിത്. ചരിത്രം, സംസ്കാരം, പുരാവസ്തുശാസ്ത്രം എന്നിവയില് താല്പ്പര്യമുള്ളവര് തീര്ച്ചയായും സന്ദര്ശിക്കേണ്ട സ്ഥലമാണിത്.
(ഞാന് വിദ്യാര്ത്ഥിയായിരുന്ന കാലത്താണ് ഞാന് ആദ്യമായി ധോളവീര സന്ദര്ശിച്ചത്, ആ സ്ഥലം എന്നെ അത്ഭുതപ്പെടുത്തി.
ഗുജറാത്ത് മുഖ്യമന്ത്രിയെന്ന നിലയില്, ധോളവീരയിലെ പൈതൃക സംരക്ഷണവും പുനഃസ്ഥാപിക്കലുമായി ബന്ധപ്പെട്ട കാര്യങ്ങളില് പ്രവര്ത്തിക്കാന് എനിക്ക് അവസരം ലഭിച്ചു. ടൂറിസം സൗഹൃദ അടിസ്ഥാന സൗകര്യങ്ങള് സൃഷ്ടിക്കുന്നതിനും ഞങ്ങളുടെ ടീം പ്രവര്ത്തിച്ചു.
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ഗാബോൺ, സെനഗൽ, ഖത്തർ എന്നിവിടങ്ങളിലേക്ക് ത്രിരാഷ്ട്ര പര്യടനം നടത്തുന്നു
ന്യൂ ഡൽഹി: മെയ് 30, 2022
ഉപരാഷ്ട്രപതി ശ്രീ എം. വെങ്കയ്യ നായിഡു 2022 മെയ് 30 മുതൽ ജൂൺ 7 വരെ ഗാബോൺ, സെനഗൽ, ഖത്തർ എന്നീ മൂന്ന് രാഷ്ട്രങ്ങളിൽ പര്യടനം നടത്തുന്നതിനായി ഇന്ന് യാത്രതിരിച്ചു. ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറും മൂന്ന് പാർലമെന്റ് അംഗങ്ങളും- ശ്രീ സുശീൽ കുമാർ മോദി , ശ്രീ വിജയ് പാൽ സിംഗ് തോമർ , ശ്രീ പി. രവീന്ദ്രനാഥ്  ഉൾപ്പെടെയുള്ള ഉന്നതതല പ്രതിനിധി സംഘവും അദ്ദേഹത്തോടൊപ്പമുണ്ട്. മൂന്ന് രാജ്യങ്ങളുമായി നിരവധി ഉഭയകക്ഷി രേഖകൾ ഒപ്പ് വെയ്ക്കുമെന്ന് പ്രതീക്ഷിക്കുന്നു.
ഈ രാജ്യങ്ങളിലെക്കുമുള്ള ഒരു ഉപരാഷ്ട്രപതിയുടെ ആദ്യ സന്ദർശനമാണിത്. ഇന്ത്യയിൽ നിന്ന് ഗാബോണിലേക്കും സെനഗലിലേക്കും നടത്തുന്ന ആദ്യത്തെ ഉന്നതതല സന്ദർശനം കൂടിയാണിത്.
അദ്ദേഹത്തിന്റെ സന്ദർശനം ആഫ്രിക്കയുമായുള്ള ഇന്ത്യയുടെ ഇടപെടലിന് ആക്കം കൂട്ടുമെന്നും ആഫ്രിക്കൻ ഭൂഖണ്ഡത്തോടുള്ള ഇന്ത്യയുടെ പ്രതിബദ്ധത കൂടുതൽ പ്രതിഫലിപ്പിക്കുമെന്നും പ്രതീക്ഷിക്കുന്നു.
2022 മെയ് 30 മുതൽ ജൂൺ 01 വരെ ശ്രീ നായിഡു ഗാബോണിൽ പര്യടനം നടത്തും. അദ്ദേഹം ഗാബോൺ പ്രധാനമന്ത്രി H.E Ms. റോസ് ക്രിസ്റ്റ്യനെ ഒസുക്ക റപോണ്ടയുമായി പ്രതിനിധി തല ചർച്ചകൾ നടത്തും. ഗാബോൺ പ്രസിഡന്റ് H.E Mr അലി ബോംഗോ ഒൻഡിംബയും മറ്റ് വിശിഷ്ട വ്യക്തികളുമായും കൂടിക്കാഴ്ച നടത്തും. ഗാബോണിലെ വ്യവസായ സമൂഹവുമായി സംവദിക്കുമെന്നും അവിടെയുള്ള ഇന്ത്യൻ പ്രവാസികളെ അഭിസംബോധന ചെയ്യുമെന്നും പ്രതീക്ഷിക്കുന്നു.
(ജൂൺ 1 മുതൽ 3 വരെ സെനഗൽ സന്ദർശിക്കുന്ന ശ്രീ നായിഡു സെനഗൽ പ്രസിഡന്റ് H.E Mr മാക്കി സോളുമായി പ്രതിനിധി തല ചർച്ചകൾ നടത്തും. ദേശീയ അസംബ്ലിയുടെ പ്രസിഡന്റ് H.E Mr മുസ്തഫ നിയാസെ, മറ്റ് പ്രമുഖർ എന്നിവരുമായും കൂടിക്കാഴ്ച നടത്തുന്നുണ്ട്. ഇന്ത്യയും സെനഗലും നയതന്ത്ര ബന്ധം സ്ഥാപിച്ചതിന്റെ 60-ാം വാർഷികം, ഈ വർഷം ആഘോഷിക്കുകയാണ്. ഉപരാഷ്ട്രപതി വ്യാപാര സമൂഹവുമായുള്ള വട്ടമേശ ചർച്ചയിൽ പങ്കെടുക്കുമെന്നും ഇന്ത്യൻ സമൂഹത്തെ അഭിസംബോധന ചെയ്യുമെന്നും പ്രതീക്ഷിക്കുന്നു.
പര്യടനത്തിന്റെ അവസാന ഘട്ടം 2022 ജൂൺ 4-7 വരെയുള്ള ഖത്തർ സന്ദർശനമായിരിക്കും. സന്ദർശന വേളയിൽ, ശ്രീ നായിഡു ഖത്തറിന്റെ ഡെപ്യൂട്ടി അമീർ ഹിസ് ഹൈനെസ്സ് ഷെയ്ഖ് അബ്ദുല്ല ബിൻ ഹമദ് അൽ താനിയുമായി പ്രതിനിധി തല ചർച്ചകൾ നടത്തും. ഉഭയകക്ഷി സഹകരണം അവലോകനം ചെയ്യും. ഖത്തറിൽ നടക്കുന്ന വട്ടമേശ ബിസിനസ് സമ്മേളനത്തേയും അദ്ദേഹം അഭിസംബോധന ചെയ്യും. ഇരുരാജ്യങ്ങളും നയതന്ത്രബന്ധം സ്ഥാപിച്ചതിന്റെ 50-ാം വാർഷികം ആഘോഷിക്കാൻ ഒരുങ്ങുന്നതിനിടെയുള്ള ഉപ രാഷ്ട്രപതിയുടെ ഖത്തർ സന്ദർശനം പ്രാധാന്യമർഹിക്കുന്നത്.
ഉപരാഷ്ട്രപതിയുടെ സന്ദർശനത്തിന്റെ സമാപന ദിനത്തിൽ അദ്ദേഹത്തിന് പൗര സ്വീകരണം നൽകുകയും, അവിടെ അദ്ദേഹം ഖത്തറിലെ ഇന്ത്യൻ സമൂഹത്തെ അഭിസംബോധന ചെയ്യുകയും ചെയ്യും. ഇന്ത്യയ്ക്കും ഖത്തറിനുമിടയിൽ ജന സമ്പർക്കത്തിന്റെ ഒരു നീണ്ട ചരിത്രമുണ്ട്. നിലവിൽ ഖത്തറിൽ 7,50,000 ഇന്ത്യൻ പ്രവാസികളുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി ക്രിസ്മസ് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ക്രിസ്മസിന് ആശംസകൾ നേർന്ന് കർത്താവായ ക്രിസ്തുവിന്റെ ശ്രേഷ്ഠമായ ചിന്തകൾ അനുസ്മരിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ക്രിസ്മസ് ആശംസകൾ! ഈ പ്രത്യേക ദിനം നമ്മുടെ സമൂഹത്തിൽ ഐക്യത്തിന്റെയും സന്തോഷത്തിന്റെയും ചൈതന്യം വർദ്ധിപ്പിക്കട്ടെ. കർത്താവായ ക്രിസ്തുവിന്റെ ശ്രേഷ്ഠമായ ചിന്തകളും സമൂഹത്തെ സേവിക്കുന്നതിനുള്ള ഊന്നലും നാം ഓർക്കുന്നു."